CELEX: 32016R2119
Language: et
Date: 2016-12-02 00:00:00
Title: Komisjoni määrus (EL) 2016/2119, 2. detsember 2016, millega muudetakse Euroopa Parlamendi ja nõukogu määrust (EÜ) nr 471/2009 ja komisjoni määrust (EL) nr 113/2010 seoses tolliprotseduuride loendi kohandamise ja andmete määratlemisega (EMPs kohaldatav tekst )

3.12.2016   
               
               
                  ET
               
               
                  Euroopa Liidu Teataja
               
               
                  L 329/66
               
            KOMISJONI MÄÄRUS (EL) 2016/2119,
      2. detsember 2016,
      millega muudetakse Euroopa Parlamendi ja nõukogu määrust (EÜ) nr 471/2009 ja komisjoni määrust (EL) nr 113/2010 seoses tolliprotseduuride loendi kohandamise ja andmete määratlemisega
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 6. mai 2009. aasta määrust (EÜ) nr 471/2009, mis käsitleb ühenduse statistikat väliskaubanduse kohta kolmandate riikidega ning millega tunnistatakse kehtetuks nõukogu määrus (EÜ) nr 1172/95, (1) eriti selle artikli 3 lõiget 2, artikli 5 lõiget 2 ja artikli 6 lõiget 2,
      ning arvestades järgmist:
      
                  (1)
               
               
                  Määrusega (EÜ) nr 471/2009 kehtestatakse ühine raamistik kolmandate riikidega toimuva kaubavahetusega seotud Euroopa statistika süstemaatiliseks koostamiseks. Selle statistika peamine andmeallikas on tollideklaratsioonid. Kõnealune määrus võeti vastu selleks, et võtta arvesse konkreetseid uusi tollivormistuse lihtsustusi, mida hakati rakendama vastavalt Euroopa Parlamendi ja nõukogu määrusele (EÜ) nr 450/2008 (2) („ajakohastatud tolliseadustik“). See oli seotud eelkõige „enesehindamisega“, mis pidi hõlmama vabastust deklaratsiooni esitamisest tolliasutustele ja keskse tollivormistuse süsteemi, milles saaks tolliformaalsusi täita nii ekspordi kui ka impordi puhul rohkem kui ühes liikmesriigis.
               
            
                  (2)
               
               
                  Euroopa Parlamendi ja nõukogu määrusega (EL) nr 952/2013 (3) („liidu tolliseadustik“) tunnistati ajakohastatud tolliseadustik kehtetuks ja asendati alates 1. maist 2016 nõukogu määrusega (EMÜ) nr 2913/92 (4) kehtestatud tollieeskirjad.
               
            
                  (3)
               
               
                  Väliskaubandusstatistika kohaldamisala on vaja viia vastavusse liidu tolliseadustiku tolliprotseduuridega.
               
            
                  (4)
               
               
                  Määrust (EÜ) nr 471/2009 rakendati komisjoni määrusega (EL) nr 113/2010 (5) ja see peegeldas ajakohastatud tolliseadustikus sätestatud tollieeskirju. Pärast liidu tolliseadustiku täielikku kohaldamist 1. maist 2016, peavad tollieeskirjade muudatused seoses statistiliste andmete kogumise ja väliskaubandusstatistika koostamisega kajastuma määruses (EÜ) nr 471/2009 ja määruses (EL) nr 113/2010.
               
            
                  (5)
               
               
                  Komisjoni rakendusmääruses (EL) 2016/578 (6) on sätestatud määruse (EL) nr 952/2013 artiklis 280 osutatud tööprogramm ja selles käsitletakse elektroonilisi tollisüsteeme, mis tuleb liidu tolliseadustiku kohaselt välja töötada.
               
            
                  (6)
               
               
                  Kuni sellised elektroonilised süsteemid kasutusele võetakse, pakub komisjoni delegeeritud määrus (EL) 2016/341 (7) („üleminekuperioodi delegeeritud õigusakt“) üleminekumeetmeid teabe vahetamiseks tolliasutuste endi ning tolliasutuste ja ettevõtjate vahel ja selle säilitamiseks.
               
            
                  (7)
               
               
                  Seoses liidu tolliseadustiku artiklis 179 sätestatud keskse tollivormistuse lihtsustusega, ei pea süsteemiga hõlmatud importi ja eksporti metodoloogilistel põhjustel kirjutama tingimata sihtliikmesriigi või tegeliku ekspordiliikmesriigi arvele, sest kõiki kaupade ühendusesiseseid liikumisi nimetatud liikmesriikide ja nende liikmesriikide vahel, kus kaubad paiknevad tolliprotseduurile lubamise ajal, saaks paremini ja järjepidevamalt käsitleda ELi sisese kaubanduse statistikas.
               
            
                  (8)
               
               
                  Ühest küljest tuleks vastavate liikmesriikide statistilisi määratlusi muuta, et tähistada majanduslikult olulist liikumist pärast tollivormistust importimisel või enne seda, eksportimisel.
               
            
                  (9)
               
               
                  Samal ajal tuleks ka vastavate liikmesriikide statistilised määratlused järjekindlalt ühildada tollivormistuse sätetega keskse tollivormistuse raames, mille käigus üksnes vormistuse käigus osaleva liikmesriigina tuvastatud liikmesriik peaks saama tollivormistust järelvalvavalt liikmesriigilt tollivormistusega seotud teabe.
               
            
                  (10)
               
               
                  Väliskaubandusstatistika ühtlustatud koostamiseks tuleks kohandada teatavate muude andmeelementide määratlusi, et kajastada liidu tolliseadustikuga tehtud muudatusi.
               
            
                  (11)
               
               
                  Määrusi (EÜ) nr 471/2009 ja (EL) nr 113/2010 tuleks vastavalt muuta.
               
            
                  (12)
               
               
                  Käesolevas määruses sätestatud meetmed on kooskõlas kolmandate riikidega peetava kaubavahetuse statistikat käsitleva komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Määruse (EÜ) nr 471/2009 artikli 3 lõige 1 asendatakse järgmisega:
      
         „1.   Väliskaubandusstatistika registreerib kaupade importi ja eksporti.
         Eksport registreeritakse liikmesriigis siis, kui kaubad väljuvad ühenduse statistiliselt territooriumilt
         
                     a)
                  
                  
                     vastavalt ühele järgmistest Euroopa Parlamendi ja nõukogu määruses (EL) nr 952/2013 (*1) („liidu tolliseadustik“) sätestatud tolliprotseduuridest:
                     
                                 —
                              
                              
                                 eksport;
                              
                           
                                 —
                              
                              
                                 välistöötlemine,
                              
                           
               
                     b)
                  
                  
                     liidu tolliseadustiku artikli 258 kohaldamisel;
                  
               
                     c)
                  
                  
                     tolliseadustiku artikli 269 lõike 3 kohaldamisel;
                  
               
                     d)
                  
                  
                     liidu tolliseadustiku artikli 270 kohaldamisel seestöötlemisprotseduuri lõpetamiseks.
                  
               Import registreeritakse liikmesriigis siis, kui kaubad sisenevad ühenduse statistilisele territooriumile vastavalt ühele järgmistest liidu tolliseadustikus sätestatud tolliprotseduuridest:
         
                     a)
                  
                  
                     vabasse ringlusse lubamine;
                  
               
                     b)
                  
                  
                     seestöötlemine.
                  
               
      Artikkel 2
      Määrust (EL) nr 113/2010 muudetakse järgmiselt.
      
                  1)
               
               
                  Artiklit 4 muudetakse järgmiselt:
                  
                              a)
                           
                           
                              lõike 1 esimene lõik asendatakse järgmisega:
                              „Statistiline väärtus põhineb kaupade väärtusel ajal ja kohas, mil ja kus need ületavad selle liikmesriigi piiri, kus kaubad paiknevad tolliprotseduurile lubamise ajal sinna sisenemisel (impordi korral) või sealt väljumisel (ekspordi korral).“
                           
                        
                              b)
                           
                           
                              lõige 4 asendatakse järgmisega:
                              „4.   Lõigetes 2 ja 3 osutatud väärtust kohandatakse vajaduse korral sellisel viisil, et statistiline väärtus sisaldab üksnes täielikke veo- ja kindlustuskulusid, mis on tekkinud kaupade toimetamisel nende lähtekohast selle liikmesriigi piirile, kus kaubad paiknevad tolliprotseduurile lubamise ajal (impordi puhul CIF-tüübi väärtus, ekspordi puhul FOB-tüübi väärtus).“
                           
                        
            
                  2)
               
               
                  Artikli 6 lõiked 3 ja 4 asendatakse järgmisega:
                  „3.   Impordi puhul:
                  
                               
                           
                           
                              Kui kaubad lubatakse vabasse ringlusse või suunatakse lõppkasutusprotseduurile, on sihtliikmesriik selleks liikmesriigiks, kus kaubad paiknevad tolliprotseduurile lubamise ajal. Kui aga tollideklaratsiooni koostamise ajal on teada, et kaubad saadetakse pärast vabasse ringlusse lubamist teise liikmesriiki, on sihtliikmesriigiks see viimatinimetatud liikmesriik.
                           
                        
                               
                           
                           
                              Kui kaubad suunatakse seestöötlemisprotseduurile, on sihtliikmesriigiks see liikmesriik, kus toimub esimene töötlemistoiming.
                           
                        
                               
                           
                           
                              Piiramata käesoleva lõike esimese ja teise lõigu kohaldamist määruse (EÜ) nr 471/2009 artikli 7 lõikes 2 osutatud andmevahetuse eesmärgil, on andmevahetuse jaoks sihtliikmesriigiks see liikmesriik, kus kaubad paiknevad tolliprotseduurile lubamise ajal.
                           
                        4.   Ekspordi puhul:
                  
                               
                           
                           
                              Tegelikuks ekspordiliikmesriigiks on see liikmesriik, kus kaubad paiknesid tolliprotseduurile lubamise ajal.
                           
                        
                               
                           
                           
                              Kui aga on teada, et kaubad toodi liikmesriiki, kus kaubad protseduurile lubamise ajal paiknevad, teisest liikmesriigist, on tegelikuks ekspordiliikmesriigiks see teine liikmesriik, tingimusel et
                              
                                          i)
                                       
                                       
                                          kaubad toodi sellest teisest liikmesriigist üksnes nende ekspordiks deklareerimiseks;
                                       
                                    
                                          ii)
                                       
                                       
                                          eksportija ei ole asutatud liikmesriigis, kus kaubad paiknevad tolliprotseduurile lubamise ajal ning
                                       
                                    
                                          iii)
                                       
                                       
                                          saabumine sellesse liikmesriiki, kus kaubad paiknevad tolliprotseduurile lubamise ajal, ei olnud liidusisene kaubahange ega sellisena käsitletav tehing, nagu osutatakse nõukogu direktiivis 2006/112/EÜ (*2).
                                       
                                    
                        
                               
                           
                           
                              Kui kaubad eksporditakse pärast sisemist tolliprotseduuri, on tegelikuks ekspordiliikmesriigiks see liikmesriik, kus toimus viimane töötlemistoiming.
                           
                        
                               
                           
                           
                              Piiramata käesoleva lõike esimese, teise ja kolmanda lõigu kohaldamist määruse (EÜ) nr 471/2009 artikli 7 lõikes 2 osutatud andmevahetuse eesmärgil, on andmevahetuse jaoks tegelikuks ekspordiliikmesriigiks see liikmesriik, kus kaubad paiknevad tolliprotseduurile lubamise ajal.
                           
                        
                     (*2)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, 11.12.2006, lk 1).“"
						
               
            
                  3)
               
               
                  Artikli 7 lõike 2 teine lõik asendatakse järgmisega:
                  „Impordi puhul märgitakse lähteriiki käsitlevates andmetes liikmesriik või kolmas riik, kust kaubad algselt lähetati liikmesriiki, kus kaubad paiknevad tolliprotseduurile lubamise ajal, kui vahendavas liikmesriigis või kolmandas riigis ei ole toimunud ei äritehingut (näiteks müük või töötlemine) ega kaupade veoga mitteseotud peatamist. Kui selline peatamine või äritehing toimusid, märgitakse neis andmetes viimane vahendav liikmesriik või kolmas riik.“
               
            
                  4)
               
               
                  Artikkel 13 asendatakse järgmisega:
                  „Artikkel 13
                  Ettevõtja identifitseerimine
                  Ettevõtjat käsitlevates andmetes märgitakse impordi puhul importijale ja ekspordi puhul eksportijale määratud asjakohane registreerimisnumber.“
               
            
                  (5)
               
               
                  Artikli 15 lõike 4 teine lause asendatakse järgmisega:
                  „Ettevõtja registreerimisnumbri (EORI numbri) määramise eest vastutavad asutused võimaldavad riigi statistikaasutuste taotluse korral juurdepääsu EORI numbriga seotud andmetele elektroonilises süsteemis, millele on osutatud komisjoni rakendusmääruse (EL) 2015/2447 artikis7 [täielik pealkiri ja viide avaldamise kohta joonealuses märkuses] (*3).
                  
                     (*3)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558).“"
						
               
            Artikkel 3
      Jõustumine
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 2. detsember 2016
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 152, 16.6.2009, lk 23.
      
         (2)  Euroopa Parlamendi ja nõukogu 23. aprilli 2008. aasta määrus (EÜ) nr 450/2008, millega kehtestatakse ühenduse tolliseadustik (ajakohastatud tolliseadustik) (ELT L 145, 4.6.2008, lk 1).
      
         (3)  Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1).
      
         (4)  Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik (EÜT L 302, 19.10.1992, lk 1).
      
         (5)  Komisjoni 9. veebruari 2010. aasta määrus (EL) nr 113/2010, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses kaubavahetusandmete katvuse ja andmete määratlemisega ning kaubavahetusstatistika koostamisega ettevõtte tunnuste ja arve esitamise vääringu järgi ning seoses erikaupade või -liikumistega (ELT L 37, 10.2.2010, lk 1).
      
         (6)  Komisjoni 11. aprilli 2016. aasta rakendusotsus (EL) 2016/578, millega kehtestatakse liidu tolliseadustikus sätestatud elektrooniliste süsteemide väljaarendamise ja kasutuselevõtmise tööprogramm (ELT L 99, 15.4.2016, lk 6).
      
         (7)  Komisjoni 17. detsembri 2015. aasta delegeeritud määrus (EL) 2016/341, millega täiendatakse Euroopa Parlamendi ja nõukogu määrust (EL) nr 952/2013 seoses liidu tolliseadustiku teatavate sätete üleminekueeskirjadega, kui vajalikud elektroonilised süsteemid veel ei toimi, ja muudetakse komisjoni delegeeritud määrust (EL) 2015/2446 (ELT L 69, 15.3.2016, lk 1).